அரியலூர் மாவட்டம், ஜெயங்கொண்டம் அருகே இடைக்கட்டு கிராமத்தைச் சேர்ந்தவர் குப்புசாமி. இவர், இடைக்கட்டு கூட்டுறவு பால் உற்பத்தியாளர் சங்கத்தில் பால் அளவையாளராக 30 ஆண்டுகளாகப் பணியாற்றிவந்துள்ளார். இந்தநிலையில் குப்புசாமி நேற்று முன்தினம் குருவாலப்பர் கோயில் கிராமத்தில் பால் விநியோகம் செய்துவிட்டு இடைக்கட்டு திரும்பிவரும்போது விபத்தில் படுகாயமடைந்த நிலையில் ரத்தவெள்ளத்தில் கிடந்துள்ளார்.